තම බිරිය ඝාතනය කිරීමේ චෝදනාවට සැකපිට අත්අඩංගුවට පත් හිටපු ලයිට්වේට් බොක්සිං ෂූර වෙනිසියුලාවේ එඩ්වින් වැලරෝ ඊට පසුදින සිය කාමරය තුළදී සියදිවි හානිකර ගෙන ඇතැයි එරට පොලිසිය ප්‍රකාශ කළේය. 28 හැවිරිදි වැලරෝ සිය ඇඳුම් භාවිතාකොට කඹයක් ලෙස සකස් කර ගෙල වැළලාගෙන සිටි අතර ආරක්‍ෂක නිලධාරීහු ක්‍රියාත්මක වී ඔහු රෝහල කරා ගෙන ගිය අතර රෝහලේ දී ඔහු අවසන් හුස්ම හෙලුවේය.පසුගිය ඉරිදා ඔහු පොලිස් අත්අඩංගුවට පත්වූයේ 20 හැවිරිදි ඔහුගේ බිරිඳ වූ ජෙනිෆර් කැරොලිනා වෙනිසියුලාවේ හෝටල් කාමරයකදී ඝාතනයට ලක්වීමේ චෝදනාවටය.